proxectonos/corpus_dominio_legal_administrativo_tmp huggingface dataset:
26/12/2019 | Administración LocalConsorcios
Consorcio As Mariñas
Delegación funcións presidencia do 23 de decembro ao 6 de xaneiro de 2020

ASUNTO: DELEGACIÓN FUNCIÓNS PRESIDENCIA DO 23 DE DECEMBRO AO 6 DE XANEIRO DE 2020 EXPEDIENTE: ANTECEDENTES O presidente do Consorcio As Mariñas ausentarase do día 23 de decembro de 2019 ao 6 de xaneiro de 2020, ambos os dous incluídos, polo que non pode atender e desempeñar as funcións propias do seu cargo durante o mencionado período. LEXISLACIÓN APLICABLE A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Lei 39/2015, de 1 de outubro, do Procedemento Administrativo Común das Administracións Públicas · Lei 40/2015, de 1 de outubro, de Réxime Xurídico do Sector Público. · A Lei 5/1997, de 22 de xullo, de Administración Local de Galicia. · Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) CONSIDERACIÓNS Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªNelly Beatriz Bellotti Canduela. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 19 de decembro de 2019 O Presidente O Secretario José Antonio Santiso Miramontes Adrián J. Márquez Caramés
26/12/2019 | Administración LocalMunicipal
Cee
Aprobación provisional de padróns fiscais

Téndose aprobado provisionalmente, mediante resolución da Alcaldía, os padróns fiscais da taxa pola prestación de servicio de Postos do Mercado de Abastos e do Mercado Dominical, correspondentes ao exercicio de 2020, polos importes de 17.337,36€ e 73.726,20€ respectivamente, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE a 18 de decembro do 2019 A ALCALDESA Margarita Lamela Louzán
26/12/2019 | Administración LocalMunicipal
Boiro
Anuncio da denominación da “Avenida Empresario Jesús Alonso Fernández”

Faise público para xeral coñecemento que o Pleno da Corporación, na sesión ordinaria realizada o 18 de decembro de 2019, adoptou o seguinte acordo: “PRIMEIRO. Distinguir a D. JESÚS ALONSO FERNÁNDEZ, en recoñecemento dos méritos referidos, coa denominación da rúa núm.6 do planeamento urbanístico municipal co nome de “AVENIDA EMPRESARIO JESÚS ALONSO FERNÁNDEZ”. SEGUNDO. Que se lle notifique este acordo ó interesado, así como ás entidades que solicitaron a distinción. TERCEIRO. Que se proceda a identifica-la rúa da forma disposta no artigo 14.4 da Resolución de 30 de xaneiro de 2015, do Presidente do Instituto Nacional de Estatística e do Director Xeral de Coordinación de Competencias coas Comunidades Autónomas e as Entidades Locais, pola que se ditan instrucións técnicas ós concellos sobre a xestión do padrón municipal.” Boiro, 19 de decembro de 2019. José Ramón Romero García. Alcalde.
26/12/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Orzamento xeral para o exercicio 2020 e bases para a súa execución

Na sesión plenaria celebrada o día 21 de novembro de 2019, a Corporación Provincial acordou aprobar inicialmente o Orzamento Xeral para o exercicio 2020 e as bases para a súa execución. O expediente expúxose ao público mediante anuncio publicado no Boletín Oficial da Provincia núm.223 con data do 22 de novembro de 2019. O orzamento e as bases para a súa execución considéranse definitivamente aprobados ao non se formularen reclamacións no prazo de exposición ao público. En consecuencia, procédese a publicar o Orzamento Xeral do exercicio 2020 desta Deputación Provincial e o estado consolidado co orzamento do Consorcio Provincial Contra Incendios e Salvamento da Coruña e co orzamento da Axencia Enerxética Provincial da Coruña, que presentan o resumo por capítulos que se detalla a continuación: A) Orzamento da Deputación Provincial da Coruña B) Estado de consolidación do orzamento provincial co orzamento do Consorcio Provincial Contra Incendios e Salvamento da Coruña e co orzamento da Axencia Enerxética Provincial da Coruña (FAEPAC). Canto antecede resulta da aplicación do estabelecido no artigo 112 da Lei 7/1985, do 2 de abril, reguladora das bases do réxime local, no artigo 169 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, e no artigo 20 do Real decreto 500/1990, do 20 de abril, polo que se desenvolve parcialmente a Lei reguladora das facendas locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que estabelecen as normas da dita xurisdición, conforme o artigo 171 do Texto refundido da lei reguladora das facendas locais. A Coruña, 20 de decembro de 2019. O Presidente O Secretario Xeral Valentín González Formoso José Luis Almau Supervía
26/12/2019 | Administración LocalMunicipal
Paderne
Nombramientos tenientes de alcalde

Por Decreto de Alcaldía nº 196/2019 de 23 de xullo de 2019, do cal se deu conta na sesión Plenaria de 29 de xullo de 2019, resolveuse o seguinte: Constituída a nova Corporación, en sesión extraordinaria celebrada o día 15 de xuño de 2015 como consecuencia das eleccións locais convocadas por Real Decreto 209/2019, de 1 de abril de 2019 e celebradas o día 26 de maio do corrente, estímase procede deseñar o novo réxime de organización e funcionamento deste Concello, no que están presentes os Tenentes de Alcalde, segundo configúranse nos artigos 21.1 a) da Lei 7/1985, de 2 de Abril, Reguladora das Bases do Réxime Local e 35.2 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Segundo determinan os artigos 23.3 da LRBRL e 46 do ROF, son libremente nomeados polo Alcalde de entre os membros da Xunta de Goberno Local e, onde esta non exista, de entre os Concelleiros. Corresponde aos Tenentes de Alcalde substituír na totalidade das súas funcións ao Alcalde pola orde de nomeamento, nos casos de ausencia, enfermidade ou impedimento que lle imposibilite para o exercicio das súas funcións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Na súa virtude, en uso das facultades que a esta Alcaldía confírenlle os artigos 21.2 da Lei 7/1985, de 2 de Abril, Reguladora das Bases do Réxime Local e 46.1 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, VEÑO EN DISPOR: PRIMEIRO: Nomear Tenentes de Alcalde deste Concello aos concelleiros membros da Xunta de Goberno Local que a continuación se relacionan, e que substituirán, segundo a orde de nomeamento, a esta Alcaldía nos supostos de ausencia, enfermidade ou vacante:.- Primeiro Tenente de Alcalde: Don Rafael Castro Deive.- Segundo Tenente de Alcalde: Don Sergio Platas Casal.-Terceiro Tenente de Alcalde: Don Francisco Cortés Abrodos. SEGUNDO: Notificar o presente Decreto aos Tenentes de Alcalde afectados, indicándolles o deber que teñen de manter informada a esta Alcaldía do exercicio das súas funcións delegadas, o cal fornecerá efectos desde o día seguinte o da súa firma, sen prexuízo da súa publicación no Boletín Oficial da Provincia. TERCEIRO: Dar conta do presente Decreto ao Pleno do Concello, na sesión extraordinaria que se convoque en cumprimento dos disposto no artigo 38 do ROF, a efectos de que quede decatado do seu contido. En Paderne a 17 de decembro de 2019 O Alcalde Presidente D. César Longo Queijo
26/12/2019 | Otras Entidades y Anuncios ParticularesDiversos
Información pública

1ª orden do día: Anuncio que en Carracido celebraráse unha asamblea para: Os veciños “Da comunidade de Bens dos pozos de Carracido”. Ó día 11 de xaneiro as 18:00 h. no lugar das escolas antigas da Barquiña. Para celebrar a primeira-xunta xeral co obxeto de: - Decidir sobre a constitución e características da comunidade. - Formalizar a relación de usuarios. - Base para a elaboración dos estatutos. - Nomeamento da comisión encargada de redactar os estatutos e do presidente. Presidenta: Mari Carmen Villar Somoza Noia, 10 de diciembre de 2019
26/12/2019 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2020 do Concello de Negreira

ANUNCIO O Pleno da Corporación, con data de 16 de decembro de 2019, acordou a aprobación provisional do cadro de tarifas de abastecemento de auga e saneamento para o exercicio 2020, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 20 de decembro de 2019. Manuel Ángel Leis Míguez Alcalde-presidente
26/12/2019 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva orzamento de 2020 e cadro de persoal

Elevándose automaticamente a definitivo o acordo plenario adoptado en sesión celebrada o día 21 de novembro de 2019, sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2020 xunto co cadro de persoal (B. O. P. núm.: 223, do 22 de novembro de 2019), en cumprimento do disposto polo art.169.3 do texto refundido da Lei reguladora das Facendas locais, aprobado polo Real Decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2020, o Cadro do Persoal (I) e o réxime de aplicación e recursos (III): O Orzamento de 2020 desta Entidade, entrará en vigor para a súa aplicación o día 01 de xaneiro de 2020 unha vez producida a presente publicación consonte prevé a estes efectos o art.169.5 do citado texto refundido da Lei reguladora das Facendas Locais e demais disposicións concordantes. Contra a aprobación definitiva do dito Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdicción Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 19 de decembro de 2019.- O presidente, Asdo.: Valentín González Formoso
26/12/2019 | Administración LocalMunicipal
Porto do Son
SAF novembro 2019

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 20/12/2019, aprobando o padrón do prezo público pola prestación do Servizo de Axuda no Fogar correspondente ao mes de novembro de 2019, por un importe total de 3.711,84 euros (tres mil setecentos once euros con oitenta e catro céntimos). O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 20 de decembro de 2019. O Alcalde-Presidente José Luis Oujo Pouso
26/12/2019 | Administración LocalMunicipal
Ribeira
Padrón e lista cobratoria do prezo público pola prestación do servizo público de axuda a domicilio de dependencia e libre concorrencia correspondentes ao mes de outubro 2019

Por Decreto de Alcaldía de data 18/12/2019, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de outubro de 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xaneiro de 2020 ao 10 de marzo de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 19 de decembro de 2019 O alcalde, Manuel Ruiz Rivas
18/12/2019 | Administración LocalMunicipal
Ferrol
Recursos Humanos
Aprobación inicial do Regulamento de funcionamento da Mesa Xeral de Negociación do persoal do Concello de Ferrol

O Pleno do Concello na sesión celebrada o día 28 de novembro de 2019, adoptou, entre outros, o acordo de aprobación inicial do Regulamento de funcionamento da Mesa Xeral de Negociación do persoal funcionario e laboral do Concello de Ferrol. O que se fai público consonte co disposto no artigo 49.2 da Lei 7/1985, do 2 de abril, reguladora das bases do réxime local, para que no prazo de trinta días hábiles que contan dende o día seguinte ao da publicación deste anuncio no BOP, as persoas interesadas poidan examinar o expediente e presentar as reclamacións e suxestións que estimen oportunas. No caso de que non se presenten reclamacións o acordo, ata entón provisional, elevarase a definitivo, debendo publicarse íntegramente o regulamento aprobado para a súa entrada en vigor. Ferrol, 11 de decembro de 2019 A concelleira delegada de RRHH María Teresa Deus Trasobares
18/12/2019 | Administración LocalMunicipal
A Coruña
Servizo de Persoal
Anuncio nomeamento Bombeiros, C. E. 1/18, funcionarios de carreira

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 9 de decembro de 2019, resolveuse o seguiente: 1.- Nomear Bombeiros do Servicio de Extinción de Incendios, funcionarios de carreira (Escala de Administración Especial, Subescala Servizos Especiais, Clase: Servizo de Extinción de Incendios, Grupo C2) deste Excmo. Concello, ás seguintes persoas: GHALY LAAZIZ, MILAGROS PILAR EL ****2178D MAZAR ULARGUI, LAURA MAR ****1415V LARABI MAREGA, JULIA FATIMA PETRUT ****2359W CZERWINSKI TAOUFYQ, MARIA JESUS ISABEL ****5518P PISO LODO, HALEEMA ASTGHIK ****3097W MAADAN GALICE, MIKA JESSICA PATRICIA ****1436F SOTOMAYOR BARRAU, NOSAKHARE ALVAREZ DE ****0229D MORITO ORMAD, REVECA ****6101W LARREINA ZLATKOVA, DANIEL ANDREW ****5696S 2.- O citado nomeamento producirá efectos económicos e administrativos desde a data en que tomen posesión, como funcionarios de carreira, da praza obxecto da presente convocatoria. A Coruña, 10 de decembro de 2019. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
18/12/2019 | Administración LocalMunicipal
Moeche
Aprobación padrón fiscal de abastecemento de auga e servizo de sumidoiro, correspondente ao 5º bimestre de 2019

Que por resolución da alcaldía n.º 237/2019, de data 12/12/2019, aprobouse o Padrón fiscal de abastecemento de auga e servizo de sumidoiro, correspondente ao 5º Bimestre de 2019, quedando exposto ao público polo prazo dun mes, para os efectos de que os interesados poidan comprobar os seus datos e, no seu caso, presenten as oportunas reclamacións. Segundo o establecido no artigo 49.7 do Decreto 136/2012, de 31 de maio, advírtese aos contribuíntes que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. O que fago público para xeral coñecemento. Moeche, 13 de decembro de 2.019. A ALCALDESA Asdo.: Beatriz Bascoy Maceiras.
18/12/2019 | Administración LocalMunicipal
Santiso
Aprobación inicial do orzamento xeral do Concello de Santiso para o exercicio económico 2020

Aprobado inicialmente polo Pleno da Corporación en sesión ordinaria celebrada en data 13 de decembro de 2019, o Orzamento Xeral do Concello para o exercicio económico 2020, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles -que empezarán a contarse dende o seguinte ó da inserción do presente anuncio no Boletín Oficial Provincia-, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. Alcalde-Presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía dun mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. Santiso, 13 de decembro de 2019 O ALCALDE Asdo.: Manuel Adán López
18/12/2019 | Administración LocalMunicipal
Lousame
Publicación da aprobación definitiva MC 44/2019

Aprobación definitiva da MC 44/2019 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 44/2019 mediante a modalidade de transferencia de crédito entre aplicación de diferente área de gasto, por un importe de 3.703,67 €. Do mesmo xeito, acordouse aplicar a tramitación de urxencia ao expediente administrativo. O dito expediente foi aprobado inicialmente polo Pleno, na sesión do 29.11.2019, e publicado o anuncio de exposición pública no Boletín Oficial da Provincia da Coruña núm.230 do 03.12.2019. Finalizado o prazo de oito días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2019, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 17 de decembro de 2019. A alcaldesa M.ª Teresa Villaverde Pais
18/12/2019 | Administración LocalMunicipal
Coirós
Aprobación definitiva de modificación de créditos número 1 ao orzamento de 2019

A N U N C I O Definitivamente aprobado o expediente de modificación de créditos 1 para o exercicio económico 2019, por acordo de Pleno do Concello de data dezanove de novembro de dous mil dezanove, cumprindo o disposto polo artigo 177.2 en relación con 169.3 do RDLex.2/2004, de 5 de marzo, expóñense ó público as modificacións seguintes: Modificación de créditos núm.1 ó orzamento de 2019, que supón: 1.–O incremento das cantidades de crédito, debido á percepción de subvencións e previsións de novas inversións, nas partidas seguintes: 2019.1532.60900. 31.925,02 € 2018.165.60900. 63.682,46 € 2.–A creación dunha partida para obras en actuacións ligadas ao medio ambiente 2019.170.60900, na cantidade de 28.155,74 €, para pago das actuacións medioambientais. O total dos dous apartados anteriores, que é de 123.763,22 €, financiaríase con cargo ao superávit orzamentario do ano 2018, que ascende a 237.781,68 €, cantidade que cubre sobradamente a modificación proposta e se cubre sobradamente co remanente de tesourería existente a 31 de decembro de 2018. Coirós, 17 de decembro de 2019. O ALCALDE Asdo.: Francisco Quintela Requeijo
18/12/2019 | Administración LocalMunicipal
Valdoviño
Anuncio de aprobación definitiva de modificación de créditos n.º 13/2019 MC SC

EDICTO Anuncio de aprobación definitiva de modificación de créditos n.º 13/2019 MC SC Aprobado polo Pleno desta Corporación, en sesión celebrada o 7 de novembro de 2019, o expediente de modificación de créditos n.º 13/2019 MC SC, mediante suplemento de crédito no actual orzamento prorrogado para este exercizo, por un importe de 262.925,67 €, e transcorrido o prazo de exposición pública sen que se presentasen reclamacións, considérase definitivamente aprobado o expediente de modificación de crédito, e de acordo co disposto nos artigos 179.4 e 169.3 do TRLFL, faise público o resumo por capítulos do estado de gastos do referido orzamento, que queda como segue: O que se fai público para xeral coñecemento e efectos. Valdoviño, 12 de decembro de 2019. O alcalde Asdo.: D. Alberto González Fernández
18/12/2019 | Administración LocalMunicipal
Oroso
Oferta de emprego público correspondente ao ano 2019

ANUNCIO Oferta de emprego público correspondente ao ano 2019 Por Resolución da Alcaldía desta Corporación n.º 1578/2019, do 12/12, aprobouse a oferta de emprego público correspondente ás prazas que a continuación se destacan para o ano 2019 (artigo 91 da Lei 7/1985, do 2 de abril, reguladora das bases de réxime local). PERSOAL FUNCIONARIO: Oroso, 13 de decembro de 2019. O alcalde Manuel Mirás Franqueira
18/12/2019 | Administración LocalMunicipal
Lousame
Publicación da aprobación definitiva MC 40/2019

Aprobación definitiva da MC 40/2019 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 40/2019 mediante a modalidade de transferencia de crédito entre aplicación de diferente área de gasto, por un importe de 17.549,44 €. Do mesmo xeito, acordouse aplicar a tramitación de urxencia ao expediente administrativo. O dito expediente foi aprobado inicialmente polo Pleno, na sesión do 29.11.2019, e publicado o anuncio de exposición pública no Boletín Oficial da Provincia da Coruña núm.230, do 03.12.2019. Finalizado o prazo de oito días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2019, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 17 de decembro de 2019. A alcaldesa M.ª Teresa Villaverde Pais
18/12/2019 | Administración LocalMunicipal
Cerceda
Intervención
Aprobación padrón de vados 2019

Na Xunta de goberno local celebrada o 11/12/2019, aprobouse o Padrón municipal da taxa pola entrada de vehículos a través da beirarrúa por importe de 1.805,00 euros, correspondente ao ano 2019. Exponse ao público polo prazo de quince días hábiles, que contan dende o seguinte ao da publicación de anuncio no Boletín Oficial da Provincia de A Coruña e no taboleiro de anuncios do concello. En dito prazo os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva ao amparo do art.102 da Lei Xeral Tributaria. O ingreso en período voluntario irá dende o 1 ata o 20 de xaneiro de 2020. Transcorrido dito prazo iniciarase o período executivo que determina o dereito a percibir o recargo de apremio e os intereses de mora, de acordo co previsto no art.28 da Lei Xeral Tributaria. Cerceda, 12 de decembro de 2019 O Alcalde, José García Liñares
18/12/2019 | Administración LocalMunicipal
Irixoa
Orzamento 2020

ORZAMENTO 2020: APROBACIÓN INICIAL E EXPOSICIÓN PÚBLICA De acordo co establecido no art.169.1 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición pública do expediente do orzamento municipal para o 2020, aprobado inicialmente por acordo municipal plenario do 13-12-2019. O expediente estará á disposición do público na Secretaría do Concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo coa citada norma, no caso de que non se presenten alegacións a aprobación inicial converterase automaticamente en definitiva. Irixoa, 13 de decembro de 2019. O ALCALDE Antonio Deibe Sanmartín
18/12/2019 | Administración LocalMunicipal
Rianxo
Secretaría
Exposición pública da conta xeral de 2018

Exposición pública da Conta Xeral de 2018 A Conta Xeral de 2018 formouse pola Intervención Municipal e o 11/12/2019 aprobouse a tramitación de urxencia deste expediente pola Resolución da Alcaldía núm.1016/2019. O 16/12/2019 a Comisión Especial de Contas ditaminou favorablemente a conta e, agora, ábrese un prazo de exposición pública de oito días, a contar desde a publicación deste anuncio no BOP. Durante o dito prazo e catro máis, os interesados lexítimos poderán formular as reclamacións, reparos e observacións que estimen pertinentes, de acordo co artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Rianxo, 16 de decembro de 2019. O alcalde Adolfo Muíños Sánchez
18/12/2019 | Administración LocalMunicipal
Ferrol
Concellería de Benestar Social
Anuncio: Creación do Consello Sectorial de Benestar Social do Concello de Ferrol

O pasado 21 de novembro de 2019, o Excmo. Concello Pleno de Ferrol, en sesión ordinaria acordou o seguinte: PRIMEIRO.- Acordar a creación do Consello Sectorial de Benestar Social do Concello de Ferrol. SEGUNDO.- Acordar a composición “provisional” do Consello Sectorial de Benestar Social do Concello de Ferrol, de acordo co artigo 27 do Regulamento de Participación Cidadá: • Presidencia: Alcalde/sa ou Concelleiro/a responsable de cada área ou sector en quen o/a Alcalde/sa delegue. • Vicepresidencia: unha persoa elixida democráticamente entre a cidadanía que participa a título individual, e outra entre aquelas persoas que participan en representación de asociacións ou mancomunidades de veciñanza. • Un representante por cada un dos partidos políticos con representación no Pleno, non podendo supor o conxunto deles máis do 50% do total de membros do Consello. • Representantes de entidades cidadás, inscritas no Rexistro Municipal de Entidades Cidadás relacionadas co sector ou co interese na materia. Neste espazo tamén terán representación as entidades, plataformas, cooperativas e entidades do terceiro sector que se consideren de interese. Dende o Regulamento interno de cada Consello establecerase o número máximo de colectivos participantes atendendo á súa representatividade sectorial. • Cidadáns e cidadás a título individual, maiores de 16 anos, que manifesten interese na materia do Consello. O número máximo de persoas a participar establecerase no Regulmaento interno de cada Consello. • Secretaría: un/unha traballador/a municipal, sen voz e sen voto. • Persoal técnico da área do Consello: con voz e sen voto. • Técnico en participación cidadá: con voz e sen voto. De acordo co artigo 27.2 do Regulamento de Participación Cidadá de Ferrol, a composición definitiva do Consello Sectorial de Benestar quedará establecida no seu Regulamento interno de funcionamento. TERCEIRO.- Publicar este acordo no BOP e no taboleiro de anuncios da páxina web municipal e abrir cun prazo de 15 días hábiles aos efectos de presentación de solicitudes para formar parte do dito Consello Sectorial.” Ferrol, 5 de decembro de 2019 A Concelleira delegada de Benestar Social e Patrimonio Eva Martínez Montero
18/12/2019 | Administración LocalMunicipal
Fisterra
Exposición ao público do Plan de incendios forestais subscrito en convenio de colaboración con Xunta de Galicia, FEGAMP e SEAGA por espazo dun mes

ANUNCIO En virtude do convenio de colaboración subscrito entre a Xunta de Galicia, a Federación Galega de Municipios e Provincias (FEGAMP) e a empresa pública de Servizos Agrarios Galegos, S. A. (SEAGA) en materia de prevención e defensa contra incendios forestais para o establecemento dun sistema público de xestión de biomasa nas faixas secundarias. Recibido o documento denominado “Plan Municipal de Prevención de Incedios Forestais”, faise público o seu contido para que no prazo DUN MES, a contar dende o día seguinte ao da súa publicación no Boletín Oficial da Provincia, se efectúen as oportunas alegacións ou consideracións oportunas sobre o mesmo. Dito documento encóntrase a disposición das/os interesadas/os na Secretaría da Corporación e páxina web deste Concello. Fisterra, 10 de decembro de 2019. O ALCALDE-PRESIDENTE José Marcote Suárez
18/12/2019 | Administración LocalMunicipal
A Coruña
Servizo de Persoal
Anuncio de nomeamento de técnica media de Recursos Humanos, C. E. 3/17, funcionaria de carreira

ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 10 de decembro de 2019, resolveuse o seguinte: Primeiro. –Nomear Técnica Media de Recursos Humanos, funcionaria de carreira (Escala de Administración Epecial, subescala técnica, clase: técnicos medios. Subgrupo A2) deste Excmo. Concello, a: Segundo. –Este nomeamento terá efectos económicos e administrativos desde a data en que tome posesión da devandita praza, de acordo coa proposta formulada polo Tribunal Calificador convocado para o efecto. A Coruña, 12 de decembro de 2019. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
18/12/2019 | Administración LocalMunicipal
Muros
Exposición ao público das listas de contribuíntes das taxas polo servizo de subministración de auga, canon autonómico da auga e coeficiente de vertedura 3.º trimestre de 2019

ANUNCIO Exposición ao público das listas de contribuintes das taxas polo servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 3.º TRIMESTRE de 2019 por medio de anuncio, no taboleiro de editos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid n.º 2 baixo en Muros, de luns a venres de 09.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes, que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09.00 a 13.30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 13 de decembro de 2019. A alcaldesa M.ª Inés Monteagudo Romero
18/12/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.5/2019 de aprobación polo Pleno

ANUNCIO A Corporación provincial, en sesión plenaria celebrada o día 21 de novembro de 2019, aprobou o expediente de modificación de créditos núm.5/2019, que se tramitan dentro do vixente orzamento xeral da Deputación Provincial. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito orzamento a nivel de capítulos, unha vez efectuada a oportuna modificación, quedando como se detalla: Orzamento xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos núm.5/2019: O que se fai público para xeral coñecemento. A Coruña, 17 de decembro de 2019. O presidente O secretario xeral Valentín González Formoso José Luis Almau Supervía
18/12/2019 | Administración LocalMunicipal
Dodro
Aprobación inicial da modificación das Ordenanzas fiscais núm.14 e 15

O Pleno municipal, na sesión ordinaria que tivo lugar o día 12 de decembro de 2019, acordou aprobar inicialmente as modificacións das tarifas das ordenazas fiscais núm.14 que regula a taxa polo subministro e acometida á rede xeral de abastecemento de auga potable e da ordenanza núm.15 que regula a taxa pola prestación do servizo da rede de sumidoiros e depuración de augas residuais, e de conformidade co disposto no art.17 do Real decreto lexislativo 2/2004, do 5 de marzo, polo que se aproba o Texto refundido da lei reguladora das favendas locais, exponse ao público polo prazo de 30 días hábiles, dentro dos cales os interesados poderán examinar o expediente e formular as reclamaciónsque estimen oportunas, e no caso de que non se presentasen reclamacións, entenderase definitivamente aprobado o acordo. Dodro, 13 de decembro de 2019 O alcalde Francisco Xabier Castro Tourís
13/12/2019 | Administración LocalMunicipal
Outes
Anuncio de aprobación definitiva de expediente 971/2019 de crédito extraordinario 1/2019 bis para a aplicación do superávit de 2018

Anuncio de aprobación definitiva de expediente 971/2019 de crédito extraordinario 1/2019 bis para a aplicación do superávit de 2018 Rematado o trámite de información pública do expediente de modificación de crédito 971/2019, crédito extraordinario 1/2019 bis, aprobado inicialmente polo Pleno da Corporación na sesión ordinaria celebrada o pasado 31 de outubro pola contía de 211.893,21 €, sen que se teñan presentadas alegacións, consonte os artigos 177.2 e 169.1 do texto refundido da Lei reguladora das Facendas Locais (TRLRFL), aprobado por Real Decreto lexislativo 2/2004, de 5 de marzo, enténdese definitivamente aprobado, polo que se publica o resumo do Orzamento por capítulos incorporando a antedita modificación: ESTADO DE INGRESOS ESTADO DE GASTOS Os que teñan a consideración de interesados consonte o artigo 170 do TRLRFL poderán interpoñer directamente recurso contencioso-administrativo contra esta aprobación definitiva, perante a Sala do Contencioso-Administrativo do Tribunal Superior de Xustiza de Galicia no prazo de dous meses desde o día seguinte ao da publicación deste anuncio no Boletín Oficial da Provincia (artigo 171 do TRLRFL). Outes, 10 de decembro de 2019. O alcalde Asdo.: Manuel González López
13/12/2019 | Administración LocalMunicipal
Ribeira
Padrón prezo público polo uso dos servizos do viveiro de empresas de Ribeira do mes de decembro 2019

Por Decreto de Alcaldía, de data de hoxe, aprobáronse as liquidacións correspondentes a: – Padrón prezo público polo uso dos servizos do viveiro de empresas de Ribeira do mes de decembro 2019. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 5 de decembro de 2019 ao 15 de febreiro de 2020, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira a 5 de decembro de 2019 O ALCALDE, Manuel Ruiz Rivas,
13/12/2019 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.3.º trimestre 2019

Exposición ao público das listas de contribuintes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 3.º TRIMESTRE de 2019 por medio de anuncio na sede electrónica e no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9.00 a 13.00 horas, e na rúa do Cid n.º 2-baixo de Muros, de luns a venres de 09.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros de luns a venres (excepto os mércores) de 09.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 10 de decembro de 2019. O alcalde Juan Manuel Saborido Rama